
Pedisa Spa Bonaire 14 aña eksistensia 
MIEMBRO I DIPUTADO NOBO 


Pedisa Spa Bonaire,a kumpli 14 aña di eksistensia i koleganan i gerensia a selebrá e dia. Riba potrèt momentu ku nan a kaba disfrutá di un 
bufèt i a ekspresá nan felisidat riba e dia spesial. 

VAKATURA 


Mas informashon? 


Bishitá www.rijksdienstcn.com/vakatura 


Bo tambe ke traha pa RCN? 
Bo por solisitá pa e siguiente funshonnan: 


Werkgeverschap - Hurista Séniòr 
SSO - Kolaboradó di ‘Audit’ i Kalidat IT 
ZJCN - Spesialista Tékniko IT Séniòr 


KRALENDIJK -- Bo- 
neiru ta sòru pa un dushi 
ambiente di zomer na Am- 
sterdam. For di 5 di desèm- 
ber por mira un promoshon 
spesial ku ta kore den kapi- 
tal di Hulanda. E akshon 
úniko i dibertido akí, ta un 
idea di Tourism Corpora- 
tion Bonaire (TCB), kamin- 
da un tram di e kompania di 
transporte munisipal GVB, 
kompletamente di plak ku 
steker, lo duna koló na e 
kayanan di Amsterdam. 
Komo munisipio spesial 
di Hulanda i alabes e promé 
destinashon blou na mun- 
du, Boneiru ta prinsipal- 


mente konosí pa su sitionan 
di buseo i posibilidatnan di 
deporte akuátiko iniguala- 
bel. Nos isla tin un enfoke 
riba su naturalesa abundan- 
te i su patrimonio riku, un 
esfera ku por mira bèk riba 
‘Tram Boneiru’. 
“Ku ‘Tram Boneiru’ nos 
ta trata na sòru pa un am- 
biente plasentero di zomer 
den e lunanan skur di wen- 
ter akí’, segun Miles Mer- 
cera, direktor di Tourism 
Corporation Bonaire. Ku e 
akshon úniko i dibertido akí 
nos ta pone Boneiru atrobe 
bou di atenshon di nos 
famia hulandes. Den luna 


Ambiente ku ‘Tram Boneiru’ 
na Amsterdam 


di desèmber i yanüari hen- 
de gusta orientá nan mes un 
biá mas riba nan siguiente 
fakansi, un bunita opor- 
tunidat pa ‘Tram Boneiru’. 
Banda di e potrètnan bunita 
i e kolónan alegre riba e 
tram, tin posibilidat pa gana 


un biahe fantástiko. Asina 
ku nan mira e tram, nan tin 
ku saka un potrèt na un lugá 
seif, ku nan por manda pa 
nos pa di e manera ei nan 
tin oportunidat pa gana un 
biahe di nan soño ku tur kos 
inkluí, segun Mercera. 


Mercera: “Boneiru su 
enfoke renobá a kontribuí 
na e echo ku nos isla a 
krese bira un destinashon 
di luho, kultura i aventura. 
Un merkadeo kompleto di 
tur aktividat di merkadeo ta 
parti di esaki.” 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 

KRALENDIJK 
-- 
Djamars 6 di desèmber, 
den oranan di mainta, un 
intento di atrako a tuma 
lugá na un toko situá na 
Kaya Avelino (Abechi) 
Cecilia. Un persona kara 
tapá a drenta ku un ma- 
chete i a trata na hinka 
man den e kaha pa bai 
ku sèn. Esaki no a logra 
i e sospechoso a sali kore 
bai. E kaso ta den investi- 
gashon. 
Ta un fenómeno ku ta 
presentá hopi den fin di 
aña. Kasonan di atrako i/ 
òf intento di atrako ku ta 
lanta kabes. Den mayoria 
kaso ta trata di nesesidat 
pa sèn. Loke ta remarkabel 


tambe ta ku e atrakadónan 
su edat ta birando mas 
yòn. Ta papia aki di entre 
15 pa 16 aña. 
Fiskal Altagracia Rien- 
Martis algun tempu pasá 
a elaborá riba e parti- 
kularidat aki. ”Edat di 
atrakadónan ta birando 
mas yòn. Banda di esaki 
nan ròl den un atrako ta 
birando mas prominente”. 
E ta referí entre otro ku 
e atrakadó mester buska 
kosnan di balor den e kas, 
vigilá kaya, i den sierto 
kaso tene e víktima. 
Mas aleu e ta duna di 
konosé ku e hóben ta in- 
fluensiá pa e atrakadó di 
mas edat kuné. 


KRALENDIJK -- Dja- 
mars 6 di desèmber den 
oranan di mainta a bin topa 
ku un kurpa sin bida den 
un kas situá banda di Kaya 
Korona na Antriol. A re- 
sultá ku ta Johnny Angela, 
un persona ku pa hopi aña 


a yuda determiná bista di e 
parti aki di Antriol. Dòkter 
ku a bin na e sitio a konstatá 
morto natural. 
Johnny Angela a nase 
dia 23 di sèptèmber 1947 
na Boneiru. Su tata Polly 
tabata un kunukero konosí 


den área di Gurubú. P’esei 
tambe Johnny tambe, mes- 
kos ku su rumannan, a lanta 
hopi den e bida di kunuku. 
Ofishi di Johnny tabata 
karpinté. El a traha na dife- 
rente kontratista i wenkel 
di karpinté, entre otro na 
Mentor di famia Vis. Pa 
hopi aña Johnny tabata ko- 
nosí i rekonosé pa su ofishi 
di karpinté. 
Johnny Angela tabata 
hopi mirá riba e parti di 
Kaya Korona banda di su 
kas. Otro karanan konosí 
den e área ei tabata e ru- 
mannan Bècho i Eddy Ber- 
nabela. Nan tambe a fayesé. 
Lo bai sinti falta di Johnny. 
Fotonan na e sitio na 
unda a haña Johnny morto 
ayera ta kortesia di Live99 
FM. 


¡Gracias por haber respondido mi llamado!” 10/25 


Mensaje de la Virgen Maria Reina de 
La Paz desde Medjugorje 
25 de Octubre de 2022 
"Queridos hijos, el Altísimo me permite estar con vosotros, 
y ser vuestra alegría y camino en la esperanza, porque la 
humanidad se ha decidido por la muerte. Por eso Él me ha 
enviado a enseñaros que sin Dios no tenéis futuro. Hijos 
míos, sed instrumentos de amor para todos los que no han 
conocido al Dios del amor. Testimoniad con alegría vuestra 
fe y no perdáis la esperanza en el cambio del corazón 
humano. Yo estoy con vosotros y os bendigo con mi 
bendición maternal. 


Hòmber morto den kas 
Lo bai sinti falta 
di Johnny 


Atrako ku 
machete na toko 


KRALENDIJK – Bo- 
neiru tin un diputado i un 
miembro di Konseho Insu- 
lar nobo. Ayera 6 di desèm- 
ber, Richena de Windt- 


Look a huramentá komo 
miembro di partido Move- 
mentu di Pueblo Boneriano 
(MPB). Elvis Tijn-Asjoe a 
remplasá Nina den Heyer 


komo diputado. Den Heyer 
a ehersé e funshon aki te ku 
novèmber 2022. 
Durante e reunion di 
Konseho Insular de Windt- 


Look, komo miembro nobo 
a yama danki na su partido 
pa e konfiansa depositá den 
su persona i e ta spera riba 
un bon kolaborashon di tra- 
bou. 
Elvis Tjin Asjoe den su 
diskurso final a gradisí tur 
miembro pa nan sosten i 
aporte den e tempu ku a 
transkurí. “Mi kier a gradisí 
tur miembro di Konseho 
Insular. Tabatin momentu 
ku nos no tabata di akue- 
rdo ku otro, den pueblo tin 
e idea ku ta pleitamentu so 
tin den Konseho Insular”, 
Tijn-Asjoe a agregá. 
Segun Tijn-Asjoe e dis- 
kushonnan durante e re- 


unionnan ta nesesario pa 
yega na desishonnan pa e 
komunidat boneriano tin 
un mihó bibá. Por último 
el a duna di konosé ku de 
Windt- Look ta keda hasi e 
trabou na nòmber di frak- 
shon i ta spera ku sobra 
miembronan tambe kon- 
tinuá ku nan bon trabou. 
Tin ku menshoná ku e 
huramentashon di e miem- 
bro i diputado nobo ta 
sosodé tres luna promé ku 
elekshon di Konseho Insu- 
lar na mart 2023. Sigur ta 
interesante pa sa sí esaki 
tin kualke efekto riba nan 
kampaña benidero. 

KRALENDIJK -- E islanan di Karibe Hulandes, Boneiru, Sint Eu- 
statius i Saba, segun espektativa na aña 2030 lo tin 31,8 mil habitante, 15 
porshento mas ku na 2022. Sigur mitar di e poblashon e ora ei, meskos 
ku na 2022, a nase na Karibe Hulandes, òf na Aruba, Kòrsou, òf Sint 
Maarten. Na 2030 19 porshento di e poblashon lo tin 65 aña di edat òf 
mas, kompará ku 14 porshento na 2022. Esaki a sali for di sifra di po- 
blashon i e pronóstiko di poblashon di Ofisina Sentral di Statistik, CBS, 
tokante Karibe Hulandes. 
Promé di yanüari 2022 tabatin 27,7 mil hende bibá na Karibe Hulan- 
des, di kua mayoria di e habitantenan ta biba na Boneiru. Segun espe- 
ktativa, e kantidat di habitante ta krese mas tantu na Boneiru, meskos ku 
tabata e kaso for di 2011. 
Na 2030 segun e pronóstiko, ta biba 16 porshento mas habitante na e 
isla ku na 2022. Na Sint Eustatius ta premirá un oumento di 10 porshento 
i na Saba di 9 porshento. 


Segun espektativa 
Kantidat habitante ta krese 
ku 25% na 2030 


Nasé pafó di Reino Hulandes 
Den e temporada entre 2018 i 2022, 55 porshento di e habitantenan di 
Karibe Hulandes a nase ei òf na Aruba, Kòrsou òf Sint Maarten. Na 2030, 
segun espektativa, esaki lo ta 53 porshento. Mas o ménos 14 porshento di 
e habitantenan entre 2018 i 2022 a nase na Europa Hulandes i 31 porsh- 
ento otro kaminda. Segun espektativa, esaki lo bira respektivamente 13 
porshento i 34 porshento na 2030. 
Na Boneiru ta ferwagt e disminushon di mas grandi di e parti di habi- 
tante ku a nase na Karibe Hulandes, na Sint Eustatius un oumento chikí. 
Sigur 15 porshento di e poblashon di Boneiru entre 2018 i 2022, a nase 
na Europa Hulandes, mas tantu ku na Sint Eustatius i Saba. 
Den futuro tambe ta ferwagt asina. Saba e ora ei tin un parti mas gran- 
di di habitante di pafó di Reino Hulandes, Boneiru e parti di mas chikí. 


Embeyesé 
Na 2022, 14 porshento di e poblashon na Karibe Hulandes tabatin 65 
aña, òf tabata mas bieu. Na 2011 ainda esaki tabata 9 porshento. Segun 
espektativa, e parti di hende mas grandi di edat ta oumentá te 19 porsh- 
ento na 2030. 
Na 2022 Saba tabata e isla ku mas hende embeyesé, aki 16 porshento 
di e poblashon tabatin 65 aña òf mas. Sint Eustatius tabatin e di mas tiki 
hende embeyesé, 13 porshento. Pa 2030 ta ferwagt ku Boneiru lo ta e di 


mas embeyesé, 19 porshento di e poblashon 65 aña, òf mas bieu i Sint 
Eustatius atrobe esun di mas tiki, 16 porshento. 


Desaroyo mas probabel 
Pa por kalkulá e futuro desaroyo di e poblashon di Karibe Hulandes, 
CBS ta usa un modelo di simulashon, kaminda suposishon tokante nas- 
ementu, morto, inmigrashon i emigrashon den futuro ta sirbi komo base. 
Spesialmente e migrashon strañero, e komponente di mas grandi di e de- 
saroyo di poblashon na e tres islanan, konosé un transkurso inkonstante. 
P’esei e desaroyo berdadero segun tur probabilidat lo desviá di e prognó- 
sis i e sifranan di prognósis ta rondoná ku insiguridat. 
Pareu ku e notisia akí, tambe ta sali e edishon nobo di ‘The Caribbean 
Netherlands in numbers 2022, den kua tin e sifranan di mas importante 
den e área ekonómiko i sosial tokante e sosiedat Karibe Hulandes. De- 
sena di tópiko, potrèt i gráfika, ta ofresé e lesadó un bunita bista di e situ- 
ashon aktual na e islanan. Por haña e publikashon online komo longread 
i imprimí na un edishon chikí komo ‘hard copy’. 

KRALENDIJK--Ro- 
hayna Ramos-Antoin, a 
kumpli un aña mas di bida. 
Riba e bunita fecha, el a bai 
misa pa risibí bendishon i 
resa gradisí Señor. Durante 
e Santu Sakrifisio di misa, 
Grupo ‘Speransa’ animá e 
misa. E otro regalo ku el 
a risibí, banda di e bendis- 
hon di awa bendita, su yu 
muhé tambe a forma parti 
di e grupo di músiko. E yu 


Rohayna Ramos, a hasi aña 


ta toka kuarta i a animá ku 
èkstra amor pa e. Rohayna 
ta yu di Papi i Arlen. Grupo 
Speransa ta un grupo resien 
nasé i ya tin diferente toká 
plania. Riba potrèt parti di e 
selebrashon, na parokia La 
Bírgen di Coromoto djasa- 
bra 4 di desèmber. Riba 
potrèt entre otro momentu 
pader Marc Hooijschuur 
ta bendishoná Rohayna ku 
awa bendita. 




PARTISIPASHON 


Gobièrnu di Boneiru ta partisipá lo siguiente na pueblo di 
Boneiru. En konekshon ku trabou di mantenshon na kaya di 
tera den bario, ta pidi tur habitante tene kuenta ku moveshon 
di ekipo pisá den bario. Ta pidi habitante tambe pa pone nan 
vehíkulo motorisá riba nan tereno pa esaki no stroba trabou. 
Trabou di mantenshon ta kuminsá djamars 6 di desèmber 
2022 i ta kontinuá te fin di aña. Mantenshon ta tuma lugá 
den e barionan menshoná akibou: 


 
Belnem zuid/noord en Punt Vierkant 
 
Tera Kòrá 
 
Nikiboko Noord en Nikiboko Zuid 
 
Antriol pabou en Antriol Pariba 
 
Nawati zuid en noord 
 
Playa 
 
Republiek 
 
Noord Saliña 
 
Amboina 
 
Hato zuid/noord 
 
Rincon 


E trabou por okashoná stòf i molester di zonido den 
serkania. Si ta nesesario, ta pidi habitante pa hasi uso di 
kambio di ruta indiká ku bòrchi. Gobièrnu di Boneiru ta pidi 
su diskulpa pa e inkumbiniensia ku esaki por trese kuné i ta 
gradisí tur hende pa nan komprenshon. 



Direktor di direktorado Planifikashon i Desaroyo 
Ing. Marlon Martina, MBA 

Programanan di Bonaire.tv 
TELBO kanal 70 
Flamingo TV kanal 23 


Djárason 7 desèmber 2022 


12.00 Herensia: 
Raymundo Werleman 
13.30 Aki Boneiru: 
Son Boneriano na Zòzò Ranch 2018 
15.00 Herensia: 
Hiacinta (Hyacintha) Maria 
(Chinta) Mercelina 
16.00 Programa: 
Politiko MPB episodio 02 
17.00 Aki Boneiru: 
Tea party ladies Extra i Fuhikubo 
18.00 Herensia: 
Helena Evarelia Nicolaas-Soliana 


20.00 Aktualidat: 
Jan Rooÿakker 
21.30 Aki Boneiru: 
Sandy Gibbes 
23.00 Herensia Curacao: 
Elvio Serapio Pieternella 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK—Fin 
di siman pasá, a tuma lugá 
e di 9 kompetensia di or- 
tografia 2022, organisá pa 
Fundashon Lesa Ta dushi. 
Ocho mucha a kom- 
petí i a pasa algun buèlta 
pa yega na final pa saka 
ganadó. Nan nòmber ta 
Maycy Trenidad, Hayley 


Italiaander, Analeigh Coni- 
jn, T' Nelly Rosaria, Ra- 
chel Saragoza, Jules-Jolie 
Schwager, Mayra Noij i 
Mia Courtar. 
Mayra Noij a resultá e 
ganadó i Jules-Jolie Schwa- 
ger na di 2 lugá. 
Durante e aktividat, a 
hasi entrega di premio, na 


esnan ku a gana premio 
huki di buki mas atraktivo 
na kada skol. 
Kolegio Kristu bon war- 
dadó a gana na di 2 lugá, 
klas di yùfrou Geraima El- 
lis. 
Na promé lugá kolegio 
strea Briante Jeanne Goe- 
loe ganadó. 


Di 9 kompetensia ortografia 

KRALENDIJK – Den 
Volkskrant di djabièrnè úl- 
timo mi a lesa un yamada di 
urgensia tokante Plantashi 
Bolivia. Momentu ku na 
1966 mi a yega Boneiru, mi 
a keda sorprendé pa e beye- 
sa, trankilidat i rikesa di na- 
turalesa di e isla. E tempu 
ei e kasnan di katibu ainda 
no renobá, Gotomeer i e 
naturalesa variá ku gròtnan 


Pa: Jan Gerritsen/ Ochten Ndl. 
''Bolivia, kon mi ta yuda kultura 
i naturalesa pa habon'' 


parti sùit di aeropuerto, tur 
kos tabata mustra di a keda 
pará pa hopi aña. 
Ponementu di e kaminda 
kostoso dor di EEG na e 
parti sùit, no solamente a 
pone habitantenan di Bo- 
neiru den estado pa na un 
manera fásil atmirá e sali- 
ñanan di salu ku flamingo, 
pero tambe e turistanan in- 
teresá e tempu ei a kompro- 


ndé di kon ta yama Boneiru 
e isla di flamingo. 
Yegada di e promé barku 
di turista, 24 di novèmber 
1967, a zona sinembargo 
un periodo nobo. Natural- 
mente komprendibel ku e 
poblashon di e isla ke bai 
dilanti. 
I sí e ora ei tambe bo tin 
asina tantu pa ofresé, tin di- 
lanti ku bo ta bai eksplotá 
bo isla. Eksplotá den grado 
sinembargo ta totalmente 
algu otro ku bo ta bai ofresé 
bo isla na kualke ofresedó 
goloso pa mas gloria finan- 
siero di ningun persona. 
Bolivia awor ta menasá 
di bira víktima di un hende 
ku ke bai traha kas pa si- 
erto hende. Traha kas riba 
un pida di Boneiru ku ta 
asina riku na naturalesa i 
kultura. Traha kas ta nifiká 
hasi daño na naturalesa i 
kultura. Traha kas ta nifiká 
pone kaminda i pipa den 
suela. Traha kas di nifiká ku 


no tin akseso mas na Boka 
Spelònk, òf koral di kabritu 
di siglonan pasá. Traha kas 
ta nifiká pues hasi daño na 
Bolivia. En korto, traha kas 
ta nifiká hasi un hende riku 
a kosto di e habitantenan 
original di Boneiru. 
Mester a salba Klein Bo- 
naire. Boy Herrera a regalá 
Washington na STINAPA, 
tin plan den tapara pa salba 
e parti sùit di Boneiru pa e 
konsekuensianan di kam- 
bio di klima, laga Bolivia ta 


manera e ta ku tur rikesa. 
Profesor Piet Wagenaar 
Hummelinck for di e tem- 
pu ei a bisa na mas ku un 
okashon kiko ta Bolivia pe: 
“E área úniko akí no por bai 
pèrdí.” 
Kada aña ainda mi ta 
bishitá mi isla pa un luna 
i ta mira kon ketu bai mas 
área ta bira habitá. Boneiru 
ta un munisipio partikular 
di Hulanda, lag’é keda par- 
tikular. 


KRALENDIJK -- Im- 
portashon di kuminda di 
bestia na un preis pagabel 
ta 
sumamente 
difísil. 
Esaki mirando e gastu- 
nan haltu di transporte. 
Mientrastantu KRIABON 
ta buskando solushon pa 
atkerí kuminda di bestia, 
ke introdusí otro alterna- 
tiva pa kubri e falta grandi 
di kuminda di bestia na 
Boneiru. KRIABON ke 
introdusí e yerba seku Al- 
falfa den diferente forma. 
Alfalfa, ‘Medicago Sa- 
tiva’, ku ta yama tambe 
yama ‘Lucerne’, kompakt 
na KRIABON, ta un mata 
leguminoso, 
‘Fabaceae, 


KRIABON ta introdusí 
kuminda di bestia Alfalfa 


ku ampliamente i mundi- 
almente ta usa komo yer- 
ba. 
Alfalfa tin un kalidat 
haltu di nutrishon komo 
kuminda di bestia. E 
nomber Al-fal-fa ta bini 
di e idioma Árabe kua ta 
nifiká ‘tata di tur kumin- 
da, òf e mihó kuminda 
pa bestia. Nan ta yam’é 
tambe mama di tur yerba. 
Ta un yerba ku ta riku na 
kalki i tin un bon balansá 
entre proteina, vitamina i 
mineral. Den koperashon 
ku e kompania Alfalvita 
na Argentina, KRIABON 
ta introdusi Alfalfa den 
dos forma. E ta bini den 


bròkjes/pèlet, pero tambe 
na kubo. 
‘Pellets’ di Alfalfa, pre- 
is pa miembro ta $25.50 pa 
saku di 25 kilo, no miem- 
bro $28.10. E ‘pellet’ ta un 
produkto optené mediante 
di kompreshon di alfalfa 
deshidratá 
naturalmente 
den kunuku, kual su pre- 
sentashon ta den forma di 
silindro di aproksimada- 
mente di 8 milimeter pa 3 
centimeter largu. 
‘Pellets’ 
ta 
hopi 
kumbiniente, pasobra e no 
ta tuma hopi espasio den 
depósito i tin mesun pro- 
teina ku yerba, solamente 
e fibra ta ménos. 


KRALENDIJK 
– 
Agatha de Palm i su ru- 
man ohochi Ambrosio ta 
kumpli 80 aña awe dia 7 
di desèmber. Nan no ta 
biba na Boneiru, pero a 
nase sí den e bario Antriol, 
yunan di Josem (Chèmi) 
Thielman, tambe un pia di 
ohochi. 
Famia Thielman di An- 
triol, bibá banda di Ser’i 
Chawawa, ta konosí pa 
ohochi. Josem I José taba- 


ta Thielman e promé dos 
persona ku a presentá den 
e promé programa ‘Heren- 
sia di Siglo 20’ na TV-11 
na aprel 2000. 
Famianan di Agatha i 
Ambrosio ta manda pal- 
abranan di felisitashon pa 
nan for di Kòrsou, Aruba, 
Hulanda i di mes tambe 
for di nan subrinu i subri- 
nanan for di isla natal Bo- 
neiru. 


Ohochi ta 
kumpli 80 aña 

Un grupo di eks kolega tabata huntu na un aktividat 
di KvK resientemente. Nan tin un tempu sin topa otro 
i sigur momentu ku nan ta huntu, nan ta kombersá 
i disfrutá. Algun di e karanan ta bon konosí den ko- 
munidat. Durante e enkuentro, masha miramentu di 
strea i planeta tabatin. Nan no ta eksperto riba e tere- 
no, pero un di nan tabatin un app, loke a hasi posibel 
pa nan wak den shelu i rekonosé kua planeta nan ta 
wak. Asina leu teknologia ta i mas. 


Bebi i Poulino a kumpli e bunita edat 50 aña di bida 
matrimonial. Pa e okashon spesial, nan tabata na 
parokia San Bernardo wikènt pasá i pader a resa ku 
nan i bendishoná e pareha ku awa bendita. 
KRALENDIJK—Riba 
Boulevard Gobernador N. 
Debrot awa ta keda para 
ora ku áwaseru kai. Esaki ta 
eróneo, mirando ku tin un 
roster nèt promé ku drenta 
Kaya Herman (Manchi) 
Pop. Funshon di e roster 
ta netamente pa e awa bai 
laman. Pa un òf otro mo- 
tibu esaki no tabata sosodé. 
Konsekuentemente e awa 
tabata keda para i opstaku- 
lisá tráfiko. Resientemente 
BONERIANO a tuma nota 
di ekiponan pisá trahando 
den e área. 


Por a tuma nota ku ta- 
bata sakando lodo for di e 
área kaminda e roster ta. 


Esaki por splika dikon e 
awa tabata keda para i kou- 
sa molèster. 


KRALENDIJK--Waf 
na Chachacha Beach sin 
trapi. 
Un 
reportero 
di 
BONERIANO tabata na e 
sitio i a tuma nota di e situa- 
shon i despues di a hasi 


Waf na Chachacha Beach sin trapi 


pregunta na algun persona 
na e sitio, a komprondé ku 
e trapi a bai. Algun hende 
di un kompania, a bai kuné 
ya pa algun luna. Aparente- 
mente a bai kuné pa drecha, 


pero no a trese bèk. Awor 
un banda di e waf resien 
drecha i modernisá, no tin 
e trapi. Sigur e ta hasi falta 
pa e diferente grupo ku ta 
hasi uso di e waf. 


Roster yen di lodo 


Eks koleganan huntu 


Bebi i Poulino Sint Jago a hasi 
50 aña di bida matrimonial 

KRALENDIJK – Busi- 
nesspark durante último 
simannan a organisá su 
promé seri di kurso tokante 
merkadeo pa empresarion- 
an lokal. Nadia Dabboussi, 
Emilayla Coffi i Xenah Ci- 
cilia a duna e treinen a den 
un seri di tres anochi. Mas 
ku 45 empresario lokal a 
partisipá. 
E kurso tokante merkad- 
eo a keda repartí den tres 
anochi. E promé anochi 
tabata na enkargo di Na- 
dia Dabboussi ku a trata e 


Businesspark ta organisá 
Eksitoso kurso tokante merkadeo 


tópiko di “branding”: kiko 
“branding” por nifiká pa bo 
negoshi i dikon ta impor- 
tante pa bo negoshi keda 
presentá semper uniformá. 
Durante e di dos anochi 
a Emilayla Coffie a trata e 
tópiko di strategia. Emilay- 
la a elaborá tokante impor- 
tansia di strategia i kon em- 
presarionan por formulá e 
mihó strategia di merkadeo 
pa nan negoshi por ta eksi- 
toso. 
E último anochi tabata 
na enkargo di Xenah Ci- 


cilia, kende a trata e tópiko 
yamá “next level”: kon 
pa hiba bo negoshi na e 
siguiente nivel. Akí a am- 
plia riba “kon pa bende bo 
kos, kiko bo kos ta i unda 
por haña bo kos”. E grupo 
di mas ku 45 empresario 
presente a indiká di a keda 
hopi motivá i inspirá. Kada 
anochi di kurso a chispa 
algu pa mehorá den nan ne- 
goshi. 


Hopi interes 
E kordinadó di Busi- 
nesspark ku a organisá e 
kurso, Jermainy Diaz, ta 
kontentu ku e resultado i 
ku e interes pa e kursonan. 
“Tabatin hopi interes pa 
e kursonan di merkadeo, 
asta e sitio a resultá muchu 
chikitu, ku nos mester a bai 
Kámara di Komèrsio pa por 
haña un sala mas grandi. 
Pa nos tabata importante 
pa brinda e empresarionan 
na Businesspark, i tambe 
e otro empresarionan lokal 
ku tabata t’ei, informashon 
relevante i e mihó konse- 
honan di merkadeo posibel. 
E meta tabata pa krea un 
espasio kaminda empresa- 
rionan hóben i lokal por a 
bini huntu, siña i konektá 
ku otro, i nos a logra esa- 
ki”, segun Jermainy Diaz, 
kordinadó di Businesspark. 
E intenshon di Business- 
park ta pa den futuro sigui 
brinda treinen i kurso to- 


kante tópikonan ku empre- 
sarionan lokal ta sinti falta 
di dje. Pa den promé kuartal 
di 2023 tin e di dos kurso 
planiá ku probablemente lo 
bai ta tokante finansa. Esaki 
lo kubri temanan manera 
impuesto i atministrashon. 
Finansa tabata un di e te- 
manan ku mayoria empre- 
sario presente a indiká di 
kier amplia nan konose- 
mentu riba dje. 


Apoyo 
Segun diputado di de- 
saroyo ekonómiko Henny- 
son Thielman: “Gobièrnu 
ta apoyá desaroyo di tur 
empresario lokal, i di for- 
manan asina’ki ke keda 
kontribuí na esaki. Busi- 
nesspark a duna un kurso di 
merkadeo riba nivel haltu 
ku nos por ta orguyoso di 
dje. Nos kier keda stimulá 
e empresarionan pa pensa 


grandi i pa e empresarionan 
no solamente kompará nan 
mes ku otro akí na Boneiru, 
pero tambe fiha nan bista 
den region i asta riba nivel 
internashonal.’ 
Businesspark ta un sitio 
ku gobièrnu di Boneiru ta 
finansiá, kaminda empre- 
sarionan inskribí tin akseso 
na espasio pa ofisina, inter- 
nèt, guia, kurso i treinen. 
Businesspark ta un sitio di 
trabou i enkuentro pa em- 
presarionan pa siña di otro 
i inspirá otro. E ta un sitio 
tambe pa bou di guia pro- 
feshonal krea, manehá òf 
sigui desaroyá negoshinan 
eksitoso. 
Pa 
mas 
informashon 
tokante Businesspark por 
tuma kontakto via email na 
empresa@bonairegov.com 
òf sigui nos riba facebook i 
instagram na Businesspark 
Bonaire. 

Un otro dia di kreashon di milager den wowo i orea di hubentut lokal. Rangers di 
Forsa a risibí informashon riba kon Boneiru a lanta for di plenchi di laman i final- 
mente a krese di ref di koral den tòp di volkan. Awa koriendo dor di porio i buraku 
i krea kueba, kaminda raton di anochi ta biba. Hopi di nan no a mira esaki promé i 
asina e rangernan a drenta dos kueba i a topa ku hopi raton di anochi. Nan a gosa. 


Otro dia kreashon di milager 


Tour di baiskel di Breezy FM 

K R A L E N D I J K — 
Adelina Piard di Sofaya 
Rincon su kurá ta yená 
di ranka di pampuna. Sin 
duda e yobida di último 
tempu a kontribuí na esa- 
ki. E ranka di pampuna a 


rama i produsí bastante 
pampuna manera por mira 
riba foto. 
Señora Piard ta bende 
su kosecha. Pampuna no a 
kaba. Ainda ta kosechan- 
do for di e rankanan. 


K R A L E N D I J K - - 
Painting desing & styling, 
ta pèrkurá pa e muraya di- 
lanti aeropuerto di Boneiru 
haña un kara nobo. Ariane 
Cloutier Scherders te pin- 
tor ku ta pintando e siman 
aki dilanti aeropuerto Fla- 
mingo. E ta hasiendo tur 
esfuerso pa e terminá e pin- 
tura fin di siman binidero. 
Diferente persona ku 
pasa na e sitio, ta keda 
asombrá di e pintura, kon 
bunita el a keda. Esei ta un 
estímulo, pa Ariane, hasi un 
bon trabou, komo un profe- 
shonal, loke el a siña pe. 
Riba potrètnan e pintor i e 
muraya ku e ta pintando. 


Kurá yen di pampuna Mil koló di Karibe ta 
pinta kara di èrpòrt 


Pa info i komunikado 
den 
Extra/ 
BONERIANO 


mail: 
extrabon@ 
gmail.com 

Último dia di Festival Planta Palu 


Djabièrnè a toka turno na alumno di Kolegio Kristu Bon Wardador pa planta palu na 
entrada di Parke Nashonal Washington-Slagbaai. Esaki ta e último dia di e festival 
kaminda tur skol básiko a partisipá. Tur partisipante a risibí un palu di watekeli pa 
planta na kas. Un danki atrobe na tur ku den un forma òf otro ta koperá pa hasi Fes- 
tival Planta Palu un evento eksitoso. 

STINAPA a tene su último programa ‘Turtuganan di Boneiru’ pa 2022. E kurso a 
dura tres siman i ta spesialmente pa i gustá pa e hóben entre 9 i 13 aña di edat. 


Último kurso di snòrkel 


KRALENDIJK--E 
delegashon i ganadó di 
e premio ‘Most caught 
Baraccudas’ durante di e 
Saba Day Wahoo Tour- 
nament wikènt pasá, a 


Piskadónan Boneriano a regresá 


yega Boneiru. E grupo ta- 
bata na Saba, kaminda e 
kompetensia a tuma lugá. 
Ernst Delanoy, presidente 
di PISKABON, a papia 
ku prensa, momentu ku 


nan a pisa suela di Bo- 
neiru. 
“Nos ta kontentu ku e 
logro. Boneiru mester ku- 
minsá pensa den grandi. 
Na Saba, tin área ku ta 
protehá i mester tin pèr- 
mit pa por piska. Nan tin 
regla i piskadónan mester 
tene nan mes na dje. Nos 
a kuminsá kombersá ku 
e hendenan di aya i tin 


plannan pa nos por traha 
huntu i logra mas. Nos 
huntu ta forma Islanan 
BES, pues traha huntu ta 
laga nos bira mihó.” 
Islanan ku a kompetí 
den e kompetensia taba- 
ta: St. Kitts, French Sxm, 
Boneiru, Anguilla, Statia 
i St. Barths. E piskadónan 
di Boneiru (8), a konta 
nan eksperensia i a bisa 


kon for di mardugá nan 
mester lanta subi laman. 
Nan mester a nabegá 
un distansia largu for di 
Saba, promé yega e sitio 
ku tin pèrmit pa saka pis- 
ka for di laman. Esaki ta- 
bata nan promé eksperen- 
sia aya na Saba i pa otro 
aña nan ta bai mihó pre- 
pará. Nan a uza un boto 
di ayanan pa piska kuné. 

KRALENDIJK –Dja- 
dumingu 4 di desèmber, 
Sanikolas 
a 
sorprendé 
parokianonan na misa, spe- 
sialmente e muchanan. Mo- 
mentu misa tabata serka di 
kaba, Sanikolas i algun piet 
a drenta misa. 
Nan a kuminda diferente 
hende i a sinta un momen- 
tu dilanti altar. Muchanan 
poko entusiasmá, a bai di- 
lanti den misa i kuminda 
Sanikolas. 
Tambe nan a risibí man- 
gel serka e pietnan. San- 
ikolas a bisa e muchanan 


Sanikolas na misa di Antriol 


ku e ta kontentu di por ta 
na misa un momentu huntu 
serka nan. “Mi ta tende di 
pietnan, ku na e misa aki, ta 
solamente mucha bon mu- 
cha tin. 
Sigui hasi bèst na skol 
i mi ta mira boso otro aña 
atrobe na misa.” Pader 
Marc Hooijschuur, tambe a 
gradisí Sanikolas, pa apesar 
ku e ta hopi okupá, el a krea 
un espasio pa pasa na misa 
kuminda e parokianonan. 
Kor San Francisco De 
Asis a animá e Santa Eu- 
karistia e mainta. 


KRALENDIJK--Ru- 
by Pouchet, Miss Bonaire 
2022, a gana un outo tem- 
poral serka Dabboussi Mo- 
tors, e spònser mayó di e 


Miss Bonaire Ruby Pouchet tin un Changan 


aktividat. Ruby por hasi 
uzo di e outo pa 1 aña komo 
regalo di Dabboussi Mo- 
tors. 
Ta trata di un outo marka 


Changan, ya algun aña ko- 
nosí na Boneiru, Aruba i 
Kòrsou. 
Despues ku a koroná 
Ruby Pouchet, komo Miss 
Bonaire, miembronan di e 
famia di e kompania Dab- 
boussi Motors, a entregá 
e yabi di e outo marka 
Changan den man di Ruby. 
Rouba i Angie Dabboussi 
tabata presente. 
Riba potrètnan momentu 
di entrega di yabi i e outo. 

Awèl sí. Mi a hura ku nunka mas 
lo mi kome sushi òf kore un 
outo hapones den mi bida. 


Alemania a pèrdè kontra 
Hapon siman pasá. Bo tim tòg 
Tonchi? 


Nòchi Willem, konsehero di Union Sindikal Boneriano, USIBO 
Sindikalismo na 
Boneiru(43) 


Sindikalismo na 
Boneiru(43) 


**Aña 2022 ta yegando su fin 
i semper ta bon pa reflekshoná 
riba e aña ku ta transkuriendo. 
I den esaki nos no mester tin 
miedu di ta outokrítiko. Outokrí- 
tiko pasobra nos a skohe bolun- 
tariamente i konsientemente pa 
tuma e responsabilidat di guia 
un organisashon di trahadónan. 
Den USIBO na kuminsamen- 
tu di e aña akí tabatin 4 sindi- 
kato uní, esta AFBW, NAPB- 
BES, SIMABO i FEDEBON. E 
sindikatonan ABVO, STRAF i 
ACOM, no tabata forma parti di 
e UNION SINDIKAL BONERIA- 
NO akí, miéntras ku e sindikato 
PWFC i BPWU, no ta aktivo na 
e momentonan akí. 
USIBO semper a hiba e fi- 
losofiá interno ku tur sindikato 
afiliá mester kumpli ku nan 
statutonan i nan Reglamentu 
Doméstiko, 
ku 
básikamente 
ta enserá, pèrkurá pa tur nan 
dokumentashon na Kámara di 
Komersio ta na òrdu. Esaki sim- 
plemente ta pa motibu ku esei 
ta duna e sindikato derecho 
di eksistensia legal i ku legal- 


mente e por representá trahadó 
pa sera un kontrakt kolektivo na 
un empresa i/o instituto. Pues 
esei ta un obligashon eksterno 
ku lei ta preskribí. 
Internamente e obligashon di 
e sindikato ta básikamente pa 
tene su reunionnan statutario i 
su kongreso statutario, den kual 
e ta duna relato di aktividatnan 
di e sindikato, ta duna relato fi- 
nansiero, esta kon a atendé ku 
fondonan di e sindikato i tambe 
ta skohe direktiva, shopstew- 
ardnan pa dirigí e sindikato. E 
obligashonnan aki ta konta ku 
mesun peso pa USIBO. 
Banda di esaki, otro reflek- 
shon di kada sindikato, pero 
tambe di USIBO mester ta 
ku si nan a hasi esfuerso pa 
bin ku kurso i tayernan di for- 
mashon pa nan miembro i diri- 
gentenan pa asina krea liderato 
nobo pa garantisá kontinuidat 
di sindikalismo. Formashon no 
solamente riba nivel básiko di 
konosementu 
sindikal, 
pero 
tambe riba nivel mas avansá di 
akuerdo ku desaroyo di tempu i 


otro eksigensianan ku e tempu 
di awó ta pidi. Sindikalismo a 
skohe pa diálogo na mesa. Esei 
ta eksigí ku esnan ku ta bai 
mesa mester tin sierto nivel di 
konosementu. Mester atmití ku 
den esaki no por a tuma nota 
ku sindikalismo tabata hopi ak- 
tivo e aña ku ta transkuriendo. 
Loke si por a nota hopi aktividat 
di negosashon i seramentu di 
kontraktnan kolektivo, miéntras 
ku tin un kantidat di CAO ku ta 
den fase di negoshamentu òf tin 
ku kuminsá ku negosashon. 
Tambe e aña aki sindikato 
mester a tene 2 referendum,un 
mas ta na kaminda pa forsa du- 
nadó di trabou rekonosé e sindi- 
kato di tin mayoria pa ta e repre- 
sentante legal di e trahadónan. 
Esaki ta un desaroyo di preoku- 
pashon den aña 2022. 
Un punto di preokupashon 
sí ta ku sindikalismo no ta kre- 
siendo vertikal, sino e krese- 
mentu ta horizontal. Esaki kier 
men ku no ta biniendo empre- 
sanan i/o institutonan nobo ka- 
minda trahadónan ta organisá 


nan mes den un sindikato. I tin 
vários sektor ku ta sklama pa 
esaki. Mi ta djis menshoná sek- 
tor di hotèl i restorantnan, sek- 
tor di konstrukshon, sektor di 
seguridat, sektor di akohida pa 
mucha i otro sektornan di for- 
mashon, sobrá sektornan di 
kuido ku no ta Mariadal, sektor 
di pakus i tiendanan i sektornan 
di supermerkadonan. Pues tin 
sufisiente sektor kaminda tra- 
hadónan ta mihó sirbi si nan ta 
organisá kolektivamente. 
Organisá 
kolektivamente 
semper ta mas mihó, pasobra 
tin balansa di poder riba flur 
di trabou. Ora bo sera un kon- 
venio di trabou ku e dunadó di 
trabou bo ta hopi ménos fuerte 
ku si e ta individual i no kole- 
ktivamente. Esaki ta algu pa 
trahadónan den e sektornan 
menshoná reflekshoná den e 
kabamentu di aña aki, papia i 
kòmbersá ku otro riba e tema 
i kisas boso ta kla pa ora aña 
habri, kuminsá ku e proseso di 
organisá boso mes. Kòrda sem- 
per FORSA TA DEN UNION. 


Tempu di reflekshon 

Den Atvènt nos ta mira 


Den Atvènt nos ta mira pasado i nos ta rekordá 


Nos te rekordá e promé binida di Señor. Ya ta mas ku dos mil aña Dios a drenta den 
mundu, El a nase, manera nos tur, di un hende muhé, chikí i pober, manera nos tur, den un 
plebisito insignifikante manera esun di nos. 


Nos ta mira pasado i nos ta rekordá e nasementu di amor, di speransa, e nasementu di 
Hesus. 


E pasado aki , e ayera aki lehano, ya ta zona nos, ta esaki nos ta yama Pasku: e pesebre, 
nochi di pas, misa di mardugá, regalonan, kèrstbom, aña sero... 


E pasado ta yen di Dios, yen di Hesus, yen di gloria. Atvènt ta mira di ariba e dia mas 
importante di historia, e dia den kua Dios a bisa: Mi tei aki pa boso. Un yu a nase i e ta pa 
boso. 


Den Atvènt nos ta mira presente i nos ta arepentí i nos ta kambia 


Awe, nos no ta mira e palu, sino esun ku ta kologá na e palu, awe ta e dia di e pas di Dios. 


Awe, nos ta kambia, awe ta e dia sero di mi kombershon. 


Awe, mi ta dediká mi tempu na mi Señor. 


Awe, Hesus no ta un rekuerdo sino un presensia den mi bida. 


Awe, presente, mi a laga mi ser kambiá dor di Hesus, bibu i presente den nos asamblea. 


Sí, e ayera di Dios a kambia historia i mundu ta pa ku ami ta kambia riba e dia aki di 
grasia. 


Den Atvènt nos ta mira futuro i nos ta ensayá e huisio final di djadumingu 
E futuro ta Dios, e huisio ta di Dios, e mundu nobo i e shelu nobo ta obra di Dios. 


I futuro ku kaba ku e di dos binida di Hesus den su gloria. E futuro no ta bou di kòntròl di 
hende i ta p’esei nos ta biba bruá. Ningun hende por kontrolá Dios. Ningun hende, danki 
Dios, tin e mando pa lag’é aparesé den pantaya na su antoho. Tin hopi predikador ku ta 
hunga den desifrá e mente di Dios. Nos ta kere nan. 


“Sea prepará i vigilando pasobra boso no sa ni e dia ni e ora. E ta manera e hende ku ta 
bai den estranheria i ta laga su kas na kuido di su sirbidónan i ta duna kada un trabou.” 


Nos ta kuida e kas di Hesus i E ta manda nos hasi dos kos: 


• 
Spera mi yegada: fielnan na trabou. 


• 
Sea lantá: sea mi guardiannan. 


Ya kaba nos ta serka di 
drenta e di dos siman di Atvènt. 
Nos sa kaba ku Atvènt ta e 
temporada ku ta kuminsá 
kuater djadumingu promé ku 
Pasku (di nasementu). Ya pa 
algun shen aña , Kristiannan a 
usa e temporada aki pa re- 
kòrdá binimentu di Kristu, I pa 
prepará nan mes pa e gran fi- 
esta di Pasku (di nasementu) Ta 
muchu mas ku djis un pida his- 
toria. Pues, pakiko nos ta sele- 
brá Atvènt? Selebrando e tem- 
porada di Atvènt por yuda nos 
awe di sigui Kristu ku mas fiel- 
dat na por lo ménos tres man- 
era. 


Atvènt ta yuda nos di focus 
riba Hesus. 


Nos tur a yega di skucha e 
ekspreshon hopi usá: “Jesus is 
the reason for the season”. Ni 
maske ta trata aki di un ekspre- 
shon hopi usá, e ta kontené 
manera un prenda di bèrdat. 
Un di e motibunan pakiko e ta 
eksistí ta pa demostrá ku ta tra- 
ta muchu mas ku un kantidat di 
aktividat mundano, kompra I 
fiesta ku ta stroba e focus riba 
Hesus. Selebrando Atvènt ta 
rekòrdá nos kada bes di nobo 
sea diariamente òf semanal- 
mente pa medio di Santa Skrit- 
ura ken Hesus ta I kiko El a 
hasi pa nos na momentu ku El 
a bin na mundu. 


Atvènt ta yuda nos di duna 


honor na Hesus. 


E palabra Atvènt ta nifiká e 
binimentu di un persona òf algu 
importante. Ora un evento im- 
portante manera por ehèmpel 
graduashon di un hende den 
kualkier parti di siensia òf kisas 
un fiesta di matrimonio ku ta 
pendiente, nos ta traha duru pa 
tur kos ta perfekto. Ora un per- 
sona importante ta bin bishitá 
nos kas, nos ta traha duru pa ta 
bon prepará pa su binida, di 
moda ku esaki lo ripará ku e ta 
importante pa nos. Nos ta 
planeá e menú I dekorashon- 
nan; nos ta limpia kas I kòrta e 
yerbanan rònt kurá. Nos no ta 
warda te na e último minüt òf 
prepará algu den purá. Similar- 
mente, selebrando Atvènt ta 
yuda nos di duna Hesus tur at- 
enshon nesesario I focus ku E 
ta meresé. Dor di fiha nos at- 
enshon riba Hesus durante e 
temporada aki, I no djis na 
momentu di e anochi ku nos ta 
selebrá Pasku (di nasementu) 
nos ta duna Kristu e honor ku 
ta kuadra mas tantu posibel ku 
e fieldat nesesario ku nos 
mester demostrá. 


Atvènt ta yuda nos di kòrda 
ku Hesus ta bolbe bini bèk. 


Atvènt no ta solamente un 
selebrashon di e promé binida 
di Kristu komo un yu resien 
nasí; e ta tambe un rekordato- 
rio ku e regreso di Kristu tin ku 
sosodé ainda. Meskos ku e 
pueblo di Dios tabata warda 
riba e promé binida di e Me- 
sias, Su pueblo, esta nos tur 
awor ta warda riba e regreso 
di nos Salbador. E kuater si- 
mannan di Atvènt te rekòrdá 
nos riba tur dos di e binídanan. 
Den e promé dos simannan, e 


Deskubrí temporada di Atvènt 


lekturanan di S.Skritura ta 
duna un bista adelantá riba e 
di dos binida di Kristu I ta 
mustra nos riba e importan- 
sia di ta prepará pa Su 
regreso.E di tres I di kuater 
siman ta wak atras I ta yuda 
nos kòrda e eksitashon I es- 
pektativa ku e speransa riba 
binida di e Mesias a nifiká pa 
e Hudiunan di tempunan di 
antaño. Semper tabata im- 
portante pa e pueblo di Dios 
pa rekòrdá ku Dios tabatin 
sierto intenshon, I nos mester 
biba den espera kiko E lo 
hasi na momentu ku E bin 
atrobe. 


Den nos mundu tin tantu 
kos ku por okupá nos aten- 
shon. E temporada di Pasku 
(di nasementu) ta un di e tem- 
poradanan mas eksitante di 
aña, pero e ta tambe un tem- 
porada ku mas ta distraí du- 
rante aña. Hasta pa esnan ku 
ke ta mas di focus riba 
Hesus,ta difísil pa logra esa- 
ki. Dor di selebrá Atvènt, nos 
ta rekonosé ku selebrá He- 
sus ta mas ku djis un anochi 
I e dia siguiente.E “kon” pa 
selebrá Atvènt no tin tantu 
importansia kompará ku e 
manera ku bo ta konektá ku 
Kristu Hesus. Pues loke por 
yuda hopi ta, di krea tradis- 
honnan spesial komo famia I 
krese huntu den e persona di 
Hesus. Laga nos ta un pueb- 
lo ku ta rekonosé e amor I 
generosidat grandi di Dios pa 
su pueblo kada dia durante 
e temporada di Atvènt. 

KÒRSOU 


WILLEMSTAD 
- 
Barku di Marina Zr.Ms. 
Holland a detektá un gran 
kantidat di droga den La- 
man Karibe. Un avion pa- 
truyero di Wardakosta Re- 
gion Karibe Hulandes, a 
detektá riba laman ganchu, 
paketenan 
ku 
probable- 
mente droga den nan. 
Zr.Ms. Holland a manda 
su boto rápido di intersep- 
shon huntu ku e helikòpter 
di bordo di barku di Warda- 
kosta Merikano, pa bai na e 
region pa buska e bultunan. 
A saka un total di masomé- 
nos 5.000 kilo di droga for 


Holland ku gran kaptura di droga 


di laman. A duna e kontra- 
banda na Wardakosta Meri- 
kano i entretantu a keda 
destruí. 
Zr.Ms. Holland for di 
òktober 2022 ta aktivo 
komo barku patruyero den 
Region di Karibe i ta in- 
terkambiá koperashon den 
operashonnan kontra trá- 
fiko di droga huntu ku War- 
dakosta Merikano i tambe 
Wardakosta Region Karibe 
Hulandes. Durante e anteri- 
or tres kapturanan di droga, 
Zr.Ms. Holland a detektá 
por lo ménos 1.600 kilo di 
droga. 


W I L L E M S TA D - - 
Konforme legislashon di 
Aruba i Kòrsou, únika- 
mente parehanan di sekso 
diferente por kasa ku otro. 
Djamars 6 di dezèmber, 
Korte Komun a dikta dos 
sentensia, un di nan den 
un kaso di Aruba i otro 
den un kaso di Kòrsou, a 
base di kua parehanan di 
mesun sekso lo por kasa 
ku otro den e dos pais- 
nan aki den Reino. Na 
Aruba ta trata di un kaso 
ku 
Fundacion 
Orguyo 
Aruba i dos hende muhé 
a entamá kontra Pais Aru- 
ba. Na Kòrsou ta trata di 
un kaso ku Human Rights 
Caribbean Foundation i 
dos hende muhé a entamá 
kontra Pais Kòrsou. 
Korte a distinguí algun 
pregunta riba e tópiko. 
A puntra entre otro si 


Segun Korte Komun Na Aruba i Kòrsou 
Parehanan di mesun sekso mester por kasa 


eksklushon di matrimonio 
pa personanan di mesun 
sekso ta en pugna ku e 
tratadonan di derecho hu- 
mano. Riba esaki Korte su 
kontesta tabata negativo. 
A bini tambe e pregun- 
ta si eksklushon di matri- 
monio pa personanan di 
mesun sekso ta en pugna 
ku e Areglonan di Estado 
di Aruba i Kòrsou. Riba 
esaki Korte a kontestá 
afirmativo pa ámbos pais. 
Tambe a puntra si e tar- 
ea formativo di derecho di 
wes pa habri matrimonio 
pa parehanan di mesun 
sekso? Korte su kontesta 
riba e pregunta aki tambe 
ta afirmativo. 
Korte 
Oropeo 
pa 
Derecho 
Humano 
na 
vários okashon a disidí 
ku e Tratado Oropeo di 
Derecho Humano (Trata- 


do Oropeo pa Protekshon 
di Derechonan Humano 
i Libertatnan Fundamen- 
tal) ta permití ku paisnan 
ta stipulá ku únikamente 
parehanan di sekso dife- 
rente por kasa ku otro. 
Korte Komun no ta kon- 
siderá su mes liber pa 
huzga di otro manera ku 
Korte Oropeo a hasi pa 
ku esaki. Ta krusial den 
e konsiderashonnan di 
Korte Oropeo ku e Trat- 
ado Oropeo ta inkluí un 
disposishon den kua ta 
ankrá e matrimonio trad- 
ishonal entre personanan 
di sekso diferente. Korte 
Oropeo a huzga ku mester 
apliká e prohibishon di 
diskriminashon 
kontené 
den e Tratado Oropeo den 
estrecho koherensia ku e 
disposishon aki. 
Sinembargo, ni e Are- 


glo di Estado di Aruba 
ni e Areglo di Estado di 
Kòrsou ta inkluí un dis- 
posishon asina tokante di 
matrimonio 
tradishonal. 
Ámbos Areglo sí ta inkluí 
un prohibishon di diskrim- 
inashon. Korte Komun ta 
konkluí ku eksklushon di 
matrimonio pa person- 
anan di mesun sekso ta en 
pugna ku e prohibishon di 
diskriminashon aki. Pa tal 
motibu, Korte ta deklará 
ku ta konforme derecho 
ku disposishonnan di leg- 
islashon di Aruba i Kòr- 
sou lo no ta aplikabel, 
asina leu ku semehante ap- 
likashon lo ekskluí e ma- 
trimonio entre dos perso- 
na di mesun sekso. Korte 
ta konsiderá ku e desishon 
ta kai bou di su tareanan 
komo wes. Den e kaso di 
Kòrsou, Korte ademas ta 


opservá ku ta violá e trata- 
donan di derecho humano 
i e Areglo di Estado di 
Kòrsou, pa motibu ku no 
a implementá e opshon di 
pareha registrá (geregis- 
treerd partnerschap). 
Por lo demas, Korte a 
disidí ku e sentensianan 
no tin konsekuensia pa 
e reglamento di adop- 
shon. En konekshon ku 
esei, Korte a konsiderá 
ku e akseso na adopshon 
pa parehanan di e mesun 
sekso mester wòrdu debatí 
promé, 
preferiblemente 
tambe den Staten. No ta 
habri matrimonio pa pare- 
hanan di mesun sekso na 
Aruba i Kòrsou di inme- 
diato.Mester warda promé 
si e partidonan rekurí na 
kasashon, i si ta asina, 
kiko Korte Supremo na 
Den Haag ta disidí. 

HULANDA – Un dama 
di 23 aña ta keda preshoná 
sustilmente pa kibra un re- 
lashon di amor ku un hòm- 
ber ku tin un otro kreensia 
di kredo. E dama di Den 
Haag desde poko tin un re- 
lashon fiho ku un hòmber 
mas bieu kuné ku regular- 
mente ta bai Moské. 
E mayornan di e dama 
sinembargo ta kreyente di 
evangelio kompleto i a kon- 


Ku hendenan di misa 


Dama mester terminá relashon obligatorio 


ta algun di nan koleganan 
di misa ku nan ta hopi mal 
kontentu ku e eskoho di nan 
yu. GFC Nieuws Lifestyle 
a komprondé ku dos biá dos 
persona diferente a yama e 
munisipio di misa. E dama 
no ta mira nada malu i no 
a bis’é tampoko ku dor di 
skohe un hòmber ku un otro 
kreensia, ta un desaster pe 
mes i su famia. 
KIVC ta bisa mas aleu 


ku esaki ta un kaso malu i 
ku e mayornan di e manera 
akí ta trata na stroba e suerte 
di relashon di nan yu. 
Hòmber i muhé adulto 
mes mester por determiná 
ki relashon di amor nan ke 
tin. Un diferensia di kreen- 
sia, òf edat, no mester por 
forma opstákulo. Nos ta 
desbaratá e aktitut di e hen- 
denan di misa akí, segun 
VrouwenCollectief. 


HULANDA – Rei Wil- 
lem-Alexander ta laga in- 
vestigashon na e ròl di Kas 
Real den historia kolonial. 
E investigashon ta durante 
e periodo di siglo 16 te e 
post kolonial aktual i lo 
dura tres aña, e servisio di 
informashon di Reino, ta 
informá. 
Willem-Alexander 
ta 


Ròl Kas Real den historia kolonial 
Rei ta laga hasi investigashon 


dunadó di enkargo di e in- 
vestigashon. E ta bisa ku 
e ta haña importante ku ta 


bira konosí loke nos sa to- 
kante e ròl di Kas Real den 
historia kolonial. “Konose- 
mentu profundo di pasado 
ta esensial pa por kom- 
prondé echonan históriko 
i desaroyonan i por mira e 
impakto di esei riba hende- 
nan,” Rei ta bisa. Universi- 
dat di Leiden lo ehekutá e 
investigashon. Un komis- 


hon independiente bou di 
presidensia di historiadó, 
Gert Oostindie, ta guia e in- 
vestigashon. Willem-Alex- 
ander i Reinna Máxima, a 
hiba mas biá kombersashon 
ku representantenan for di 
sosiedat i tereno sientífiko 
tokante pasado kolonial. 
E kombersashonnan a bai 
entre otro tokante e uso 


di ‘Gouden Koets’. Imá- 
gen riba panelnan di e ve- 
híkulo di Reino, ta mustra 
riba pasado di sklabitut. 
Na novèmber Kas Real a 
anunsiá un investigashon 
independiente pa sa for di 
unda e ophetonan kolonial 
ta bini. Ta spera ku e resul- 
tado di esaki lo ta konosí 
dentro di un aña i mei. 


HULANDA – Pa mu- 
nisipionan ketu bai ta mas 
difísil pa duna enseñansa 
na muchanan refugiado 
den akohida di krísis. Ta 
bini dilanti ku e muchan- 
an akí lunanan largu ta 
keda sin haña enseñansa, 
miéntras esaki mester 
sosodé dentro di tres luna 
despues di nan yegada na 
Hulanda. 
E akohida di krísis 
ta un akohida temporal 
pa buskadónan di asilo 
pa kua e organisashon 
di akohida, COA, no tin 
lugá. Munisipionan ta or- 
ganisá e akohidanan akí 


Ketu bai mas fèrfelu pa organisá 
Enseñansa pa mucha den akohida di krísis 


huntu ku e regionnan di 
siguridat. Regularmente 
ta muda buskadónan di 
asilo di un lokalidat pa e 
otro. 
Komo ku e muchanan 
ta keda muchu tiki, segun 
algun munisipio, esaki ta 
fèrfelu pa organisá ense- 
ñansa. Skolnan eksistente 
hopi biá ta yen i apénas 
tin lugá pa gruponan èk- 
stra, tambe dor di falta di 
dosente. Banda di esei e 
munisipionan ta akomodá 
míles di mucha di Ukra- 
nia pa kua nan a regla 
enseñansa. 


19 


Djárason 7 desèmber 2022 


ARUBA 
STATIA/SABA/ST. MAARTEN 


ST. MAARTEN – Pro- 
mé Minister i Minister di 
Asuntunan General, Sil- 
veria Jacobs, ta kontinuá 
na tene diálogo habrí ku e 
sindikato WICSU-PSU i 
bomberonan tokante e pre- 
okupashonnan 
ekspresá 
desde nan reunion ku Pro- 
mé Minister dia 8 di òkto- 
ber. Den e karta ku Jacobs 
a manda, e ta informá di e 
medidanan tumá na novèm- 
ber. 
A move Brantwer i ser- 
visio di ambulans den un 
otro edifisio i otro medi- 
danan pa kontinuá na man- 
tené un edifisio liber den 
bon medioambiente. 


Brantwer re-aloká 


Adishonalmente a pro- 
gramá pa oumentá e man- 
tenshon i pa tuma lugá se- 
manalmente. 
E siman akí lo kambia 
e flur kompleto. Komo ku 
e trabou no por tuma lugá 
tin opstrukshon, lo re-aloká 
e bomberonan pa e manten- 
shon, ku ta kalkulá pa keda 
kla aki 12 dia. 
“E preokupashonnan di 
e bomberonan ta mi pre- 
okupashon. Nos ta kon- 
tinuá pa tin pólisa di porta 
habrí ku WICSU-PSU i ta 
mehorá e komunikashon 
interno. No a lubidá riba e 
bomberonan, Gobièrnu ta 
trahando diligente ku SOG 


pa mehorá e siguridat. Salú 
di e bomberonan ta na pro- 
mé lugá, p’esei mi ta pidi 
pasenshi pa asina ehekutá 
nos kompromiso,” Jacobs 
a bisa. 


Promé Minister di St. Maarten, Silvera Jacobs, du- 
rante su bishita na Hulanda, a topa ku Sekretario di 
Estado pa relashon di Reino, Alexandra van Huffelen, 
durante kua a diskutí diferente punto. Minister di fi- 
nansa, Ardwell Irion, tambe tabata presente durante e 
enkuentro 


Promé Minister a topa 
van Huffelen 


ST. MAARTEN – Ku 
e meta pa mehorá e kop- 
erashon entre e diferente 
organisashonnan na St. 
Maarten i trese e komuni- 
‘Beat the Marines challenge’ 


dat mas serka di polis, un 
grupo chikitu di agente a 
partisipá durante wikènt 
di ‘Beat the Marines chal- 
lenge’, i a terminá na di 


sinku lugá. 
Na final di e dia, e 
agentenan yòn a demostrá 
loke nan a siña durante un 
show. 


Mando di Kuerpo Poli- 
sial ke gradisí e marin- 
irnan pa nan invitashon i 


tambe e aporte na e agen- 
tenan yòn pa partisipá na 
e evento. 

ORANJESTAD -- Di- 
aluna algo pasa di 11:30 di 
mainta polis y ambulance a 
bay ariba Green Corridor, 
pa ta exacto entre rotonde 
di Sero Tijshi cu rotonde 
Mahuma. Tawata trata di 
un Kia Picanto color geel y 
un Ford Explorer. 
Pa un of otro motibo 
chauffeur di e KIA no a 
regula su velocidad y ta 
dal basta duro patras di e 
Ford Explorer. Den e Kia 


ORANJESTAD -- Dia- 
domingo anochi rond di 
8’or pasa un comerciante 
Chines a pidi pa polis cu ur- 
gencia. Esaki tawata na Me- 
gastone Food Mart, unda 
cu e tawata luchando cu un 
persona den su negoshi. 
Ta asina cu un hoben a 
drenta e supermarket y kier 


Hoben kier a bay cu 2 vape 
smoke pen sin paga 


a bay cu dos Vape smoke 
pen sin paga. Akinan di un 
a conduci n’e otro y apar- 
entemente a cuminsa un 
bringamento. 
Polis cu a yega basta 
lihe a bay over mesora pa 
detene e hoben. A pidi pa 
transportwagen, 
mientras 
cu e transport tawata ye- 


gando polis a pone den boei 
y a lage sinta den auto war- 
da. Un otro agente tawata 
tuma dato di e comerciante 
di locual a sosode. 
Na warda e hoben mes- 
ter duna cuenta dilanti Sub 
Fiscal di locual a sosode, 
unda cu e kier a bay cu cos 
sin paga. 


Dos dama herida den accidente ariba Sero Tijshi 


tawata tin dos dama, ambos 
a resulta herida. Dos am- 
bulance a presenta y tambe 
polis di trafico. 
Polis mester a cera ro- 
tonde banda di pariba, pa 
asina evita un desgracia 
innecesario mirando cu e 
vehiculo kibra ta ariba ca- 
minda y strobando Para- 
mediconan pa haci nan 
trabou. Den dos ambulance 
ambos ocupante a wordo 
hiba Hospital. 


ORANJESTAD -- Du- 
rante e bishita di trabou na 
Hulanda, Minister Maduro 
a reuni tambe cu Centraal 
Planbureau (CPB) cu ta e 
instancia cu ta calcula e im- 
pacto financiero di e plan- 
nan di gobernacion na Hu- 
landa na man di diferente 
modelo. 
CPB ta haci uzo di dife- 


Minister Maduro di bishita na Centraal Planbureau 
Sondeo pa yega na modelo pa pronostica 
impacto di decicion 


rente modelo pa asina por 
calcula e impacto finan- 
ciero y social di e plannan 
di gobernacion y ta brinda 
asina un guia na manda- 
tarionan pa por sa di adel- 
anta e impacto di nan desi- 
cionnan. Na Aruba debi 
na e escala chikito di nos 
Pais, nos no tin un instancia 
manera CPB. 


Nos ta traha cu e modelo 
macro-economico MARU- 
BA pa calcula e impacto 
riba e crecemento eco- 
nomico. Pa Aruba ta impor- 
tante pa banda di e modelo 


macro-economico, nos por 
haci un calculo mas refina 
riba, por ehempel, nos en- 
tradanan di impuesto. Cu 
ehecutivonan di CPB a re- 
pasa cual ta e asistencia cu 


ta posibel pa asina na Aru- 
ba tambe nos por desaroya 
modelonan cu ta yuda pro- 
nostica e impacto di desi- 
cionnan. 

ORANJESTAD -- Polis 
no kier duna ningun infor- 
macion riba e asesinato na 
Savaneta y tampoco di esun 
banda di zona hotelero dia- 
domingo ultimo. Ni con e 
investigacion ta bay ni cual 
ta e motibo di e asesina- 
tonan. Tampoco si un tin 


Segun baho mundo 
Droga tabata motibo di asesinato na Savaneta 


conexion cu otro. 
Hecho ta cu tin un potret 
ta circula unda por mira e 
dos victimanan di asesinato 
banda di otro. Sinembargo 
ta hopi cla cu e potret aki ta 
photoshop, pues no ta uno 
real, pero a pone dos potret 
saca na diferente sitio hun- 


to riba un potret. 
Mientrastanto 
tin 
in- 
formacion cu ta sali for di 
baho mundo, di e grupo di 
gangnan, cu e caso di Sava- 
neta tin di haber cu un debe 
di droga. Supuestamente e 
victima lo kier a yega na 
un solucion pa loke ta pago 


di e droga aki. E lo mester 
a haya un uzi, cu tin balor 
di algun mil florin, y kier 
a entrega esaki como parti 
di e pago y e resto e lo haci 
cash. 
Ta parce den e auto a 
surgi un discusion y e kier 
a bula momento cu el a 


mira e caminda cu nan a 
coy pa haci e negociacion. 
Aki bala a cay cu e conse- 
cuencianan ya conoci. Te 
ainda no tin informacion si 
algun di e sospechosonan a 
basha’bou. 


ORANJESTAD -- Di- 
adomingo atardi na Centro 
di Husticia a tuma luga 
un conferencia di Prensa, 
esaki tawata relaciona cu 
e dos asesinatonan. Uno a 
tuma luga na tanki di Sa- 
vaneta y e otro dilanti ex 
Sand Bar den HotZone. 
Procureur 
Generaal 
Bote ter Steege tawata 
presente 
pa 
Ministerio 
Publico. A puntr’e con 
e entregamento di arma 
di candela ta bayendo. E 


ORANJESTAD -- Dia- 
domingo anochi algo pasa 
di 9’or a presenta un caso 
poco fastioso unda cu un 
dama a bati alarma, mo- 
mento cu su pareha a bay 
cu su yiunan. Tur cos a 
cuminsa altura di un conve- 
nience store den Schotland- 
straat, unda e homber cu no 
ta e tata a bay cu muchanan. 
Segun version di e dama 
cu a keda na pia, nan lo a 
bay direccion Kamay y cu e 
homber a bisa cu cos malo 
lo bay pasa e muchanan. 
Varios patruya mesora a 


ORANJESTAD 
-- 
Diasabra algo despues 
di mey anochi, a drenta 
un informe di un auto na 
candela dilanti di un cas 
na Nuñe. Mesora a man- 
da polis y brandweer n’e 
Mas bala cu arma entrega na Polis 


contesta tawata cu te awor 
aki solamente 5 arma di 
candela a wordo entrega. 
Eynan por a sinti un mix 


feeling. E banda positivo 
segun Ter Steege ta cu 
“nan” a entrega como 100 
y algo municion cu ta e 
producto cu ta mata, paso 
sin e balanan e arma no ta 
nada. Ta desea pa esaki ta 
hopi mas si. E accion di 
entrega arma di candela a 
cuminsa november 21 pa 
december 28. Y si no ta 
satisfecho cu e cantidad 
cu a haya lo mira si ta pro- 
longa esaki. 


Homber supuestamente kier a haci yiunan 
di su pareha daño 


sali direccion e adres cu e 
dama a bisa. N’e sitio nan a 
topa cu e auto Honda cu ta 
pertenece n’e homber y den 
e auto a bin haya e muchan- 
an. Uno tawata na soño, 
pues ambos tawata bon. 
Mientrastanto e mama di 
e muchanan tawata yegan- 
do Kamay cu polis. Despu- 
es di un rato di papiamento 
e mama no kier a entrega 
keho contra e homber y a 
tuma e muchanan y a bay 
paden, mientras e pareha 
a bay un otro caminda p’e 
anochi. 


Auto a kima por completo dilanti di un cas na Nuñe 


sitio. Na yegada di polis 
nan a bin topa cu un auto 
completamente na cande- 
la, e auto tabata staciona 
hopi cerca di e cura di cas 
y e candela na dado mo- 
mento a expande y tabata 


forma un menasa p’e cas 
tambe. 
Polis a pidi brandweer 
pa bin cu sumo urgencia. 
Na yegada brandweer me- 
sora a cuminsa combati e 
candela, pa asina evita cu 


e lo por sigui expande. 
Tur e rato cu brandweer 
tabata pagando e candela, 
niun habitante di e cas a 
sali pafo pa mira kico ta- 
bata pasando. E candela 
tabata asina fuerte, cu 


hopi lihe e la kima e auto 
por completo. 
Despues cu brandweer 
a logra paga e candela 
nan a sigui nan caminda. 

DEPORTE 


KRALENDIJK 
-- 
Djasabra 3 di desèmber a 
finalisá e kurso básiko di 
rèfri. Un total di 14 persona 
a sigui e kurso kompleta- 
mente. Ricangel de Leça 
tabata e instruktor di e kur- 
so. Tabata kuater dia intere- 
sante kaminda e instruktor 
a pasa riba diferente pun- 
tonan di arbitrahe. Luti Bal- 
entin, presidente di FFB, a 
hiba palabra na e kursis- 
tanan. “Nos ta spera di mira 
e kursistanan pronto den 
akshon, pasobra hasiendo e 
trabou ta gana e eksperensia 
nesesario.” E grupo huntu 


Kurso básiko di rèfri 


ku e tim eksistente, lo bai 
duna nan aporte pa futbòl 
boneriano. FFB ta gradesi- 
do ku tin personanan ku ta 
sakrifiká nan tempu liber pa 
engrandesé nos futbòl, Bal- 
entin a bisa. E kurso di arbi- 
trahe ta un tópiko mas di e 
programa di desaroyo. FFB 
ta sigui traha na desaroyo 
di futbòl, trahando tambe 
duru pa konkretisá e seshon 
di arbitrahe pa asina duna 
árbitronan mas posibilidat 
pa desaroyo propio. 
Tur kursista a risibí un 
diploma pa e kurso básiko 
di rèfri. 


KRALENDIJK--Ayera 
nochi 7or tabatin apèrtura 
ofisial di e weganan di Con- 
sude 2022 aya na Paraguay. 
Dia 22 di novèmber 
último e delegashon ku 
nos atletanan a biaha pa 
Paraguay pa e weganan di 
Consude (“Consejo Suda- 


Apertura ofisial weganan 
Consude 


mercano del Deporte esco- 
lares Asuncion 2022”). 
E delegashon na Para- 
guay ta konsistí di atletanan 
pa e deportenan di judo, na- 
tashon, ahedres i atletik. 
Pa loke ta e ekuentro- 
nan bálido pa e weganan di 
Consude 2022, ayera nochi 


tabatin e apèrtura ofisial. 
Ayera parti mainta ta- 
batin reunion di asam- 
blea general ku tur e del- 
egashonnan. 
Tra’i Mèrdia tabatin e 
reuionnan tékniko pa e de- 
portenan. 
Mas atardi anochi, pa 


7or anochi tabatin e apèr- 
tura ofisial di e weganan di 
Consude 2022. 
Pa loke ta e kompetensi- 
anan, esakinan ta kuminsá 
awe djárason ku atletik, 
landamentu i ahedres. 
Mañan djaweps tin kom- 
petensianan di judo. 


Nos ta pendiente di e in- 
formashonnan for di Para- 
guay pa tende kon a bai ku 
e promé kompetensianan. 
Asina ku nos risibí e in- 
formashonnan nos lo am- 
plia ku mas informashon. 

ARUBA 
DEPORTE 


Justin Abdul ta un interno na Jong Bonaire, el a pasa 
eksámen eksitoso di bolas djabièrnè 2 di desèmber. Jong 
Bonaire ke gradisí tur partisipante ku a partisipá i tur 
hende ku a yuda. Pabien na e tim ku a gana, promé lugá 
Nos Tei i segundo lugá A.J.B. 


KRALENDIJK 
– 
“Djaluna 5 di desèmber ta 
un dia pa no lubidá. Mi tin 
fakansi, drùk bezig na kas. 
Mi kolega Robertico Con- 
cession ta bèl mi i notifiká 
mi ku dentro di 15 minüt mi 
mester ta na Warda di Po- 
lis pa atendé algu urgente. 
Yega trabou i konfrontá ku 
e situashon ku mi señora 
Deborah Mercera, mi otro 
kolega Pierina Mercera i 
algun miembro di SV La 
Fama 35 i 50 plùs, den per- 
sona nan di Julius Clarenda, 
Hensley de Windt, Ricky 
Janzen, Gerald Belioso, 
yùfrou Richena de Windt 
di Kolegio San Bernardo i 
miembronan di Plataforma 
NGO pará kla pa felisitá mi 
komo e boluntario di 2022 


Dave Molina boluntario di deporte 2022 


pa ku e parti deporte.” Dave 
Molina ta skirbi riba su pá- 
gina di Facebook. 
Pa medio di e mensahe 
akí Molina ke yama su 
señora Deborah Mercera 
i miembronan di SV La 
Fama, danki pa tur e esfuer- 
so hasí for di dia ku el a bira 
presidente na yanüari 2016 
te awe i ku Dios ke mas aña. 
Molina: “Manera mi a 
bisa vários biá, mi mayor- 
nan a siñá mi semper ku pa 
tiki ku bo por tin, bo biba 
un bida bon, hasi bon pa 
bo próhimo, sin pensa riba 
benefisio personal, Dios ta 
rekompensá bo. E rekom- 
pensa por bin den tur sorto 
di forma. Un danki na mi 
doño di trabou, KPCN, ku 
mi tabatin e espasio ku de 


bes en kuando por a haña 
liber último momentu pa 
asina por a skirbi diferente 
proyektonan i tambe ta den 
programa na radio ku asina 


por a propagandá diferente 
di e proyektonan skirbí.” 
Boneiru danki pa a vota i 
ku Dios su poder nos komo 
ekipo lo sigui hasi mas ak- 


tividat i ta spera ku mas 
ekipo lo tuma nos ehèmpel. 
“Hasi bon, bon ta yega na 
bo,” Molina ta skiorbi. 


Algun mienbro S.V. La Fama, algun kolega di Departamento di Reshèrshe i tambe 
miembronan di Plataforma NGO. 
Èksamen eksitoso di bolas 

1. Final Mundial 2022 


_______________ vs _______________ 


___________ - ___________ 


2. Terser lugá Mundial 2022 


_______________ vs _______________ 


___________ - ___________ 


Regla: 
• 
No ta aseptá fotokopia * Último dia pa entregá formulario 12 desèmber 2022 pa 5’or di atardi * Entregá na ofisina di Bonaire Communication Services (BONERIANO), 


Kaya Irlandia 12 * Formulario mester tin tur datos legibel * No tin ristrinkshon di edat i kantidat pa persona pa partisipá * 


Nòmber/fam: _____________________ 
Direkshon: _______________________ 
Tel: ______________________________ 
E-mail: ___________________________ 


1 BALA DI FIFA 
Qatar 2022 + $200 


2 


1 BALA DI FIFA 
Qatar 2022 


1 


18 desèmber 


17 desèmber 


